JUMAL KÕNELEB
Tere jälle!
Piibel kuulutab otse,
et Jeesus on meid vabaduseks vabastanud.
Jumal vabastab, mitte ei orjasta.
Orjastada võivad meid haigused, mured ja hirmud.
Piiblist näeme, et Jumal vabastab.
Näeme juba 2 Moosese raamatus,
kuidas Jumal vabastas terve rahvuse orjusest.
Täna tahame rääkida sellest samast Jumalast,
kes tahab ka meid täielikult orjusest vabastada.
Ta on hea Jumal.
Oleme mitmes saateosas käsitlenud paasapühal toimunut.
Jeesuse ristilöömist, kannatusi ja meie eest suremist.
Ta kannatas ka ihulikult meie eest.
Ta veri voolas meie pattude pärast,
aga Ta kannatas ka ihulikult.
Miks on seda ihulikku kannatust oluline mõista?
Peame mõistma, et see on osa lunastusest,
et Ta kannatas ka ihulikult.
Mul on siin magnet ja naelad. Need on nagu naelad meie ihus.
Jesaja raamatu 53. peatükis on kirjas,
et Ta võttis enese peale meie valud ja haigused.
Need on meie valud ja kannatused ja Jeesus on nagu see magnet.
Ta võtab enese peale meie haigused ja valu.
Ta kandis ära meie üleastumised ja kannatused,
võttes need enda peale.
Miks? Miks Ta need võtab enda peale?
Et me võiksime olla vabad. - Halleluuja!
See tohutu ihulik kannatus meie eest on aluseks sellele,
et võime julgelt paluda tervist, tervenemist ja abi
meie ihulikes kannatustes keset tänast päeva.
Võime vabalt tulla Tema juurde - ikka ja uuesti,
iga kord, kui meil on mõni haigus.
Võime paluda, et Ta aitaks ja Ta tahabki iga kord aidata.
Ta tahab iga kord meid aidata.
Jumaliku tervenemise alus on ehitatud just selle peale,
et Ta kandis meie haigused ja võttis meie valud enese peale.
Matteuse 8:17 öeldakse nii:
Ta "tervendas kõik haiged, et läheks täide,
mida on räägitud prohvet Jesaja kaudu:
Ta on võtnud ära meie haigused ja kandnud meie tõved.”
See kõik toimus paasapühade ajal.
See annab selge aluse, et tervenemine on Jumala tahe.
See on alati Jumala tahe.
Ta näitas seda, kandes ära kõik meie haigused ja valud.
Jesaja raamatus 53:10 öeldakse:
"Aga Issand arvas heaks teda alandada haigustega."
Issand arvas heaks seda teha.
"Kui ta iseenese on andnud süüohvriks,
saab ta näha tulevast sugu,
ta elab kaua ja Issanda tahe teostub tema läbi."
Taevane Isa võttis Pojas Jeesuses kõik enese kanda,
et meie võiksime elada vabadena.
Jumal arvas heaks teha seda armust ja armastusest meie vastu.
Mitte, et me seda väärt oleksime, vaid armust.
Seetõttu võime alati sellele toetuda ja näha, et see on Jumala tahe.
Jumala tahe pole see, et ma kannatan, vaevlen valudes
ja olen haige.
Võin uskuda julgelt, et Jumala tahe on alati sama.
Ta tegi seda ristil juba 2000 aastat tagasi.
Ta tahab alati, et saan elada ilma haigusteta.
Aamen.
Rääkides paasapühadest, on väga huvitav mõelda,
miks juudid üldse tähistavad paasapühi?
Kui Jeesus ratsutas eesli seljas Jeruusalemma,
oli parajasti paasapühade aeg. Juudid pidasid siis paasapühi.
Miks nad seda tähistasid ja millest see alguse on saanud?
Mis põhjusel juudid üleüldse tähistavad paasapüha?
Miks pidi Jeesuse surm toimuma just paasapühade ajal?
Kas sellel on mingi põhjus, et see toimus just sel ajal?
See on võimas.
Kui sul on Piibel, võta see lahti
ja me loeme 2 Moosese raamatust, 12. peatükist esimesest paasapühast.
Siin on see sündmus,
mille pärast üldse paasapühi tähistatakse.
See on imeline, et kogu see lugu, mis on 2 Moosese raamatus,
räägib Jeesusest ja Tema kannatusest Kolgata ristil.
See räägib sellest, kuidas meid vabastatakse.
Mis siin siis kirjas on? Mis siin toimub?
See räägib ajast,
mil Iisraellased on olnud orjadena Egiptuses 400 aastat.
Nad on olnud orjuses.
Mida orjus tähendab?
Orjus tähendab seda, et keegi teine otsustab mu elu üle.
Keegi teine valitseb.
Orjus tähendab seda, et olen kellegi teise väntsutada.
Keegi teine otsutab ja mina ei saa seda mõjutada,
mida see teine isik otsustab.
Haigus on just selline asi.
Kui haigus tuleb mu ellu ja hakkab hävitustööd tegema,
siis see otsustab ja ma ei pruugi suuta midagi teha.
See tuleb ja selle ülesanne on midagi mu elus ära hävitada.
Mida ma teha suudan?
Ma lähen arsti juurde, saan abi
ja arstid püüavad ravimitega asja aeglustada või ravida.
Aga haigus püüab orjastada ja otsustada minu elu üle.
Kui see on selline haigus, et arstid ei saa midagi teha,
siis ma olengi selle ori. Täpselt nagu iisraellased.
Mida iisraellased teevad sel ajal, kui nad orjuses on?
Nad hakkavad kisendama Jumala poole.
Nad hüüavad ja kisendavad: "Issand, aita meid!"
Täpselt nii nagu meie teeme, kui meil on mõni raske haigus.
Hakkame palvetama ja hüüdma: "Jeesus, aita mind! Aita!
Sa pead mind aitama! Tule mu ellu ja aita!"
Samamoodi kisendasid iisraellased oma orjapõlves: "Aita meid, Jumal!"
Nad olid põlvedel ja nutsid
ning püüdsid Issandale rääkida, kui palju nad kannatavad.
"Issand, Sa pead mind aitama! Aita mind!"
Just nii võib meil sageli olla haiguse ajal.
"Issand, me ootame ja palume, et Sa aitaksid!"
Mida Issand tegi?
Mida Jumal tegi sel ajal, kui Iisraeli rahvas Teda appi hüüdis?
2 Moosese raamat 2:24 "Ja Jumal kuulis nende ägamist,
ja Jumal mõtles oma lepingule Aabrahami, Iisaki ja Jaakobiga.
Jumal vaatas Iisraeli laste peale ja Jumal mõistis neid."
Jumal kuulis neid.
Jumal kuulis nende kaeblemist.
Ta vaatas nende peale ja Jumal mõistis neid.
Mida Ta tegi, kui Ta oli neid kuulnud?
Ta saatis Moosese,
kes erinevate asjade kaudu, aitas Iisraeli rahvast.
Ka siis, kui erinevad nuhtlused aset leidsid.
Aga Ta tegi midagi veel ja see on kirjas 12. peatükis:
"Ja Issand rääkis Moosese ja Aaroniga Egiptusemaal, öeldes:
See kuu olgu teil esimeseks kuuks;
see olgu teil aasta esimeseks kuuks."
Issand ütleb sellega, et nüüd toimub midagi tähtsat.
Nüüd tuleb üks muutus ja kui see saab juhtuma,
siis saagu see teile aasta esimeseks kuuks.
Ajaarvamine algas otsast peale.
"Sellest sa hakkad aastat arvestama. Sellest, mis nüüd toimub."
Kui mõtleme, millal ajaarvamine teist korda uuesti algas,
millega kogu meie läänemaailma ajaarvamine
otsast peale algas,
siis see algas uuesti Jeesuse sündimisega.
Jeesuse Kristuse sündimisest algas kogu ajaarvamine uuesti.
Issand näitab sellega, et nüüd on siin midagi olulist.
Nüüd toimub mingi muutus.
"see olgu teil aasta esimeseks kuuks.
Rääkige kogu Iisraeli kogudusega ja öelge:
Selle kuu kümnendal päeval võtku iga perevanem tall,
igale perele tall."
Salmist 5 jätkates: "Tall olgu teil veatu."
Siin räägitakse võrdpildina Jeesusest.
"Tall olgu teil veatu, isane, üheaastane;
võtke see lammastest või kitsedest."
Salmist 7 edasi:
"Siis kogu Iisraeli kogunenud kogudus tapku see õhtul!
Ja nad võtku verd ning võidku ukse mõlemat piitjalga
ja pealispuud kodades, kus nad seda söövad."
Issand käsib võtta talle, sest nad olid orjusest lahkumas.
Neil tuli võtta veatu tall, tappa see ja määrida selle verega uksepiitu.
Salmist 21 edasi:
Minge ja võtke enestele suguvõsade kaupa talled
ja tapke paasatall!
Ja võtke iisopikimbuke, kastke kausis olevasse verre
ja määrige ukse pealispuud ning mõlemat piitjalga
kausis oleva verega!
Ja ükski teist ärgu väljugu hommikuni oma koja uksest,
sest Issand läheb egiptlasi nuhtlema.
Aga kui ta näeb verd ukse pealispuul ja mõlemal piitjalal,
siis Issand ruttab sellest uksest mööda
ega lase hävitajat tulla teie kodadesse nuhtlema."
Salmist 13:
"Aga veri olgu teil tundemärgiks kodadel, kus te asute;
kui ma näen verd, siis ma lähen teist mööda
ja nuhtlus ei saa teile hukatuseks, kui ma löön Egiptusemaad."
Veri on selline märk, et hävitaja ei tuleks sinna majja.
Hävitajal ei ole õigust tulla sellesse majja.
Me oleme Ta vastu võtnud ja meil on õigus samale vere kaitsele.
See veri räägib siin päästest.
Sellest, et Jeesuse vere kaudu on meid päästetud viha eest.
Meid on päästetud hävingust.
See veri räägib päästest ja lunastusest ning orjusest vabanemisest.
Kas pole mitte vägev?
See on võimas!
Piibel ütlebki, et nüüd ei ole enam mingit hukkamõistu neile,
kes on Jeesuses Kristuses.
Viha ja kohus on läbi. Veri kaitseb ja katab meid.
Seetõttu palume vere kaitset oma pere üle igal päeval.
Meenutame seda ja palume seda oma kooli ja töö üle.
Selles on vägi. Jeesuse veres on tõeline vägi.
Kui võitleme mõne haigusega, on seda väga hea meeles pidada.
Ma olen Kristuses. Jeesuse veri on valatud minu eest.
Veri kaitseb mind. Mul on õigus sellele kaitsele.
Peame meeles, et Jumala Sõna on ravim.
Jumala Sõna mõjub arstimina meie ihus.
Üks kirjakoht, mis on eriti hea haigusega võitlemise ajal,
on Psalmis 91 Selle üle tasub mõtiskleda.
Sellel sõnumil tasub lasta minna enda sisse,
sest see on ravimiks, see toob jumalikku ravi.
See räägib kaitsest.
Esimesest salmist alates.
"Kes Kõigekõrgema kaitse all elab
ja alati Kõigeväelise varju all viibib,
see ütleb Issandale:
Sina oled mu varjupaik ja mu kindel mäelinnus,
mu Jumal, kelle peale ma loodan!”
Kui elame Kõigekõrgema kaitse all ja viibime Kõigeväelise kaitse all,
kui oleme Temas,
siis võime öelda, et Issand on minu kaitse.
Ta on minu kindlus ja Jumal, kelle peale ma loodan.
Salmis 3 on öeldud:
"Sest tema kisub su välja linnupüüdja paelust,
hukkava katku käest."
Olgu milline katk, haigus või tõbi tahes,
siis siin lubab Issand otse - "Mina päästan su sellest!"
"Oma tiivasulgedega kaitseb ta sind ja tema tiibade all sa leiad varju;
tema tõde on kilp ja kaitsevall."
Jeesus on Tõde, Jumal on tõeline.
Ta on ustav ega riku oma lepingut.
Mis on Tema suust väljunud, seda Ta ei võta tagasi.
Kui Ta on midagi öelnud,
nagu näiteks: "Mina olen Issand, sinu tervendaja",
siis on Ta ustav ja peab oma sõna.
See on mulle kilp ja kaitsevall.
Sõna kaitse tähendab algkeeles kaitset igast neljast küljest.
Me oleme Kristusega otsekui ümbritsetud.
Me oleme Kristusesse asetatud, oleme täielikult kaitstud Temas.
Nagu iisraellased, kes määrisid oma kodu uksepiidad.
Nüüd olen ihu ja hingega üleni Temas ja hävitaja ei tohi tulla,
sest tal pole võimu, väge ega luba minusse puutuda.
Juba algus on imleline - Issand on mu kilp ja kaitse.
Kui on mingi häda, võib minna Jumala juurde.
Jumala juures võib otsida kaitset, Jumalat tohib vajada.
Ta tahab olla sinu ja minu kaitse;
Ta tahab olla sinu ja minu turvapaik,
kuhu me võime peituda ja kelle juurde minna,
otsima ning saama kaitset ja turvatunnet.
Üks tore kirjakoht ütleb, et Jumal ei saa valetada.
Nagu Joy ütles - kui Ta on kord midagi lubanud,
kui Ta on lubanud olla meie tervendaja,
siis võime hoida kinni sellest sõnast
ja vaatamata olukordadele olla peidetud selle Sõna sisse.
Võime teada, uskuda ja loota sellele,
et Tema on ustav.
Ta on ustav isegi siis, kui meie seda alati ei ole.
See kirjakoht läheb veel edasi.
"Ei sa siis karda öö hirmu ega noolt, mis päeval lendab."
Me ei pea kartma ei päeval ega öösel.
"...ei katku, mis rändab pilkases pimedas,
ega tõbe, mis laastab lõunaajal.
Langegu tuhat su kõrvalt ja kümme tuhat su paremalt poolt,
sinu külge see ei puutu."
Nii on siin kirjas. - Minu külge see ei puutu.
Ükskõik, mis maailmas juhtub
ja mis iganes viirused liiguvad - olgu siin või seal,
meie võime loota selle peale, et Issand hoolitseb meie eest.
Minu külge see ei puutu.
Salmist 9:
"Sest sina, Issand, oled mu varjupaik!
Kõigekõrgema oled sina, mu hing, võtnud oma eluasemeks.
Ei taba õnnetus sind ega lähene häda su telgile."
See on imeline kirjakoht.
"Sest tema annab oma inglitele sinu pärast käsu
sind hoida kõigil su teedel.
Kätel nad kannavad sind, et sa oma jalga ei lööks vastu kivi.
Sa astud üle lõvide ja rästikute, noored lõvid ja lohed sa lömastad.
Et ta minusse on kiindunud, siis ma päästan tema;
ma ülendan tema, sest ta tunneb minu nime.
Ta hüüab mind appi ja ma vastan temale;
mina olen ta juures, kui ta on kitsikuses,
ma vabastan tema ning teen ta auliseks.
Pika eaga ma täidan tema ja annan temale näha oma päästet.”
Juba see, et sa loed neid sõnu, kui sul on ahastust ja valu,
siis lugedes tuleb kuulmisest usk ja seetõttu tahame sind julgustada -
ära lase neil sõnadel enesest lihtsalt mööda minna,
vaid loe neid kasvõi mitu korda ja igal päeval.
Usk tuleb selle kuulmisest.
Kui ma olen tõbine või mul on mõni keeruline olukord,
siis ma haaran kinni Jumala Sõnast, ma räägin ja loen seda häälega
ning sellest tekib usk.
Ja kui juba on usku,
siis hakkab ka füüsiliselt midagi juhtuma mu elus ja ihus.
Sel moel me otsekui riietume Kristusesse,
kui võtame selle Sõna endale ja oma ellu vastu.
Me riietume sellega ja võtame selle Sõna omale.
Julgustan sind ka selles osas,
et kui sul on selline olukord, et sa isegi ei taju Jumala ligiolu
ja kõik tundub ahistavana,
siis ära jää sinna pimedusse, vaid hakka rääkima Jumala Sõna
just selle kõige keskel.
Siis see pimedus taganeb.
Nüüd oleme riietunud kaitserüüga ning meil on Jeesuse vere kaitse.
Samamoodi nagu oli esimesel paasapühal.
"Ja nad võtku verd ning võidku ukse mõlemat piitjalga."
Aga siis järgneb midagi vägevat.
Mida pidi tegema peale vere määrimist?
Salmist 8: "Ja nad söögu liha selsamal ööl."
Siis pidi sööma talleliha.
"Tulel küpsetatult koos hapnemata leiva
ja kibedate rohttaimedega söögu nad seda!
Ja sööge seda nõnda:
teil olgu vöö vööl, jalatsid jalas ja kepp käes;
ja sööge seda rutuga - see on paasatall Issanda auks!"
See verega määrimine ja liha söömine.
Siin on kirjutatud, et heebrea keeles tähendab sõna "pesah"
"mööda minema või säästma".
Kogu paasapüha mõte on selles, et miski läheb meist mööda.
Meid säästetakse millegist.
Kogu aeg on juttu orjusest vabanemisest.
Mis toimub siis, kui me sööme Talle verd?
Mis toimub kui me sööme midagi? Miks nad pidid seal liha sööma?
Mis nendega toimus?
Kui sööme midagi, läheb toit söögitorust alla
ja jõuab makku, kus see toit seedib.
Sealt kulgevad toitained veresooni mööda kogu ihusse.
Talle liha jõudis iga iisraellasest sööja ihusse.
See sai osaks nende lihast, nende juustest ja kogu ihust.
See on võrdpilt Jeesusest.
Kui me võtame Ta vastu, siis me nagu sööme Teda.
Tema saab luuks meie luudest ja lihaks meie lihast.
Me saame Kristuse ihuks ja Tema saab osaks meist.
Piibel ütleb: "Austage Kristust oma ihudes,
et Kristuse elu avalduks meie surelikes ihudes."
Iisraellased pidid sööma talle liha, et nad saaksid terveks
ja saaksid füüsilist jõudu selle teekonna jaoks.
Paasapüha on selge võrdpilt sellest,
et Jeesuse veri pidi valatama ja Ta pidi kannatama ihulikult.
Pidi olema veri ja pidi olema leib ehk liha.
Mõlemad on sama olulised.
Meid on vabastatud nii patust kui ka haigustest.
See on võimas võrdpilt, millele paasapüha on rajatud.
Ja Piibli sõnul oli nii, et kui nad Egiptusest lahkusid,
ei olnud nende seas ühtegi komistajat ehk mitte ühtki haiget.
Nad lahkusid kaasas kuld ja hõbe ja nad olid lahkudes terved.
Rahvast oli miljoneid inimesi.
See on võimas ja me mõistame jälle,
et me tohime võtta vastu tervise.
Palvetame.
Tänu, Taevane Isa, paasapüha eest
ja tänu, et tohime elada igal päeval paasapühade võidus ja rõõmus.
Tänu, Issand, et just täna saame kuulutada
seda sama vabadust orjusest igaühele, kes on haige.
Tänu, Issand, et saame kuulutada seda,
mida Sina oled juba teinud 2000 aastat tagasi,
kui Sa kandsid ära kõik meie haigused
ja Sinu haavade kaudu tehti meid terveks.
Seetõttu kuulutan ma nüüd: taganegu iga valu ja haigus!
Kadugu iga valu Jeesuse nimel
ja tulgu täielik vabadus igasugusest haiguse põhjustatud orjusest igaühele
Jeesuse nimel just nüüd! Halleluuja!
Tänu, Issand, täieliku vabaduse eest!
Tänu, et igaüks meist võib käia ilma komistamata.
Võime olla nagu iisraellased,
kes lähevad orjusest tervete ja vabadena.
Jeesuse nimel, aamen.
Tänu Taevaisale ka TV7 eest - muud ei oskagi kohe öelda.
Mul oli võimalus mõni nädal tagasi käia Eesti pealinnas Tallinnas,
kus tutvusin sealse TV7 stuudioga. Ka seal töötavad imelised inimesed.
Evangeelium levib TV7 kaudu seninägematul moel ka eesti keeles.
Seal tehakse isegi päris omi saateid.
Oled kindlasti neid juba telerist ka näinud.
Kui tahad osaleda imelises töös, mis levitab evangeeliumi 24/7,
võid toetada TV7 helistades täna annetustelefoninumbrile 900 1777.
Kõne hind Eestis on 7 eurot.
Võid kasutada ka kontonumbreid, mida näed peatselt ekraanil.
Kui soovid rohkem teada minu ja Joy teenimistööst,
võid külastada kodulehekülge: www.kristillinenkoulu.org
Sealt saab tellida raamatuid ja vaadata, kuidas me koolil läheb.
Sealt saab lisainfot meie teenistuse kohta.
Ole õnnistatud Jeesuse nimel ja ole terve Jeesuse nimel.
Aamen.
TV7 annetustelefon: 900 1777 (7 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin